viimasel ajal on liiga palju olnud viie- kuni seitsmetunnise unega öid (ma olen igas mõttes kenam inimene, kui saan öösel kaheksa tundi magada), aga esimese aasta magistrantuuris võib tänu nendele öödele nüüd vist koos maikuuga enam-vähem lõppenuks lugeda.  nädalavahetuse muljeid veel veidi - enne kui pea ees suvesse hüppan :) sõitsin laupäeva õhtul tartust võrru a juurde. jalutuskäik järve ääres ja pargis oli kaunis ning springi terrass vaatega peegelsiledale järvele ja päikeseloojangule ilmselt üks parimaid kohti, kus seda õhtut veeta. mojitod maitsesid väga hästi, dijoni sinepiga marineeritud siga kartuli ahjuröstiga ning šokolaadi fondant ka. ja võru latte faktoriga paistis ka kõik ok olevat :)  pühapäevahommikune äratus võrus oli küll veidi  liiga varajane, aga piknik-loeng tartus toomemäel õnneks väga chill. hiljem uitasin koos e-ga mööda tartut, istusime jõe ääres ja sõime suudlevates tudengites.  esmaspäeva pärastlõunal lipsasime laulasmaa randa päevitama, eile shoppasime p-ga veidi rocca al mares. nurr :)